Κίνημα Τώρα

Το Κίνημα Τώρα  (, ) είναι ένα οικονομικά φιλελεύθερο πολιτικό κόμμα στη Φινλανδία.  Ιδρύθηκε από το τότε μέλος και βουλευτή του Κόμματος Εθνικού Συνασπισμού (ΚΕΣ), Χάρι Χάρκιμο, μαζί με έξι άλλα ιδρυτικά μέλη.

 Ιστορικό 
Στις 19 Απριλίου 2018, ο Βουλευτής Χάρι Χάρκιμο ανακοίνωσε ότι θα παραιτηθεί από το ΚΕΣ. Στις 21 Απριλίου, ανακοίνωσε ότι ίδρυσε το δικό του πολιτικό κίνημα με ονομασία "Κίνημα Τώρα".  Το κίνημα ιδρύθηκε από αυτόν και επτά άλλους και εγγράφτηκε στο Φινλανδικό Γραφείο Ευρεσιτεχνιών και Εμπορικών Σημάτων μία ημέρα πριν την παραίτηση του Χάρκιμο από το ΚΕΣ.  Τα επτά ιδρυτικά μέλη είναι ο Χάρκιμο, ο πρώην γραμματέας του Σοσιαλοδημοκρατικού Κόμματος Μίκαελ Γιούνγκνερ, ο , η Ελένε Αουράμο, η Καρολίνα Καχονεν, η Σάριαν Αντίλα και ο Τουόμας Ενμπούσκε

Στη συνέχεια, ο Χάρκιμο δημιούργησε μια μονομελή κοινοβουλευτική ομάδα,  την  στο Φινλανδικό κοινοβούλιο.  Στις 21 Ιανουαρίου 2019, μια βουλευτής της Κυανής Μεταρρύθμισης και πρώην Πρόεδρος του Φινλανδικού κοινοβουλίου Μαρία Λοχέλα ανακοίνωσε ότι θα αποχωρήσει από αυτή προκειμένου να ενταχθεί στην κοινοβουλευτική ομάδα του Κινήμα Τώρα.  Εκτός από το Κοινοβούλιο, το κίνημα έχει αποκτήσει μέλη σε δημοτικά συμβούλια. 

Στις Βουλευτικές εκλογές του 2019, ο Χάρκιμο εξελέγη στο κοινοβούλιο ως ο μοναδικός βουλευτής από το Κίνημα Τώρα. 115 υποψήφιοι συμμετείχαν στις εκλογές, λιγότεροι από τον στόχο των 150 που είχε ορίσει το κίνημα. Εκτός από τον Χάρκιμο, οι υποψήφιοι περιελάμβαναν μία από τους ιδρυτές του κόμματος, την Έλενε Αουράμο και την κοινοβουλευτική υπάλληλο του, τη Μιρίτα Σάξμπερκ.  Επειδή το κίνημα δεν ήταν εγγεγραμμένο κόμμα, ο καθένας από τους υποψηφίους έπρεπε να συγκεντρώσει υπογραφές τουλάχιστον 100 ψηφοφόρων για να συμμετάσχει.

Τον Ιούνιο του 2019, ο Χάρκιμο ανακοίνωσε ότι το Κίνημα Τώρα θα αρχίσει να συλλέγει υπογραφές σε κάρτες υποστήριξης για να εγγραφεί ως πολιτικό κόμμα.  Το Υπουργείο Δικαιοσύνης ανακοίνωσε στις 14 Νοεμβρίου 2019 ότι το Κίνημα Τώρα είχε εγγραφεί ως πολιτικό κόμμα. 

Στις Δημοτικές Εκλογές του 2021 αύξησε τις έδρες του από 14 σε 49 και απέσπασε ποσοστό της βάσης του 1.6% σε εθνικό επίπεδο.

Στις Περιφερειακές Εκλογές του 2022 απέκτησε 20 έδρες και απέσπασε ποσοστό της βάσης του 1.8% σε εθνικό επίπεδο.

Στις Βουλευτικές εκλογές του 2023 διατήρησε την έδρα του και απέσπασε ποσοστό της βάσης του 2.42%.

Στις Προεδρικές εκλογές του 2024 το κόμμα έθεσε ως υποψήφιο τον Χάρι Χάρκιμο, ο οποίος αποκλέιστηκε στον πρώτο γύρο με ποσοστό της βάσης του 0.53%.

Στις Ευρωεκλογές του 2024 απέσπασε ποσοστό της βάσης του 0.53%, και δεν κατάφερε να αποκτήσει έδρα.

 Πολιτικές στάσεις 
Τα μέλη έχουν συμφωνήσει σε τριάντα βασικές αρχές. Εκτός αυτών, οι υποψήφιοι δεν ευθυγραμμίζονται υποχρεωτικά ιδεολογικά με το κίνημα και επιτρέπεται να λαμβάνουν ανεξάρτητες θέσεις σε τοπικά θέματα. Τα εκλογικά θέματα περιλαμβάνουν τον καθαρισμό της Βαλτικής Θάλασσας και την κοινωνική ασφάλιση για επιχειρηματίες.

Το κόμμα ασπάζεται γενικά φιλελεύθερες πολιτικές. Στα οικονομικά, υποστηρίζει τη μείωση του εταιρικού φόρου και αυτούς που θεωρούν ως περιττούς κανονισμούς για επιχειρήσεις, και στην κοινωνική πολιτική, το κόμμα υπερασπίζεται τη νομιμοποίηση της πώλησης αλκοόλ στα σουπερ μαρκετ.

Στη διεθνή πολιτική, μολονότι το κόμμα πιστεύει ότι η Ευρωπαϊκή Ένωση είναι επωφελής για τη Φινλανδία από πολλές απόψεις, όχι όμως και το νόμισμα του ευρώ, και οτι οι κρίσεις χρέους και μετανάστευσης, μαζί με το Brexit, ανάγκασαν την ΕΕ να επανεξετάσει σε ποιους τομείς είναι θετικές οι παρεμβάσεις της και σε ποιούς όχι. Το κόμμα αντιτίθεται σε ένα ομόσπονδο ευρωπαϊκό υπερκράτος.

Υποστηρίζει επίσης την επίτευξη ουδετερότητας άνθρακα έως το 2045, αντί για τον στόχο της κυβέρνησης Μάριν, το 2035, θεωρόντας τον μη-ρεαλιστικό. Το κόμμα υποστηρίζει επίσης την πυρηνική ενέργεια.

Το κόμμα πιστεύει στην επέκταση της ιδιωτικής υγειονομικής περίθαλψης ως τρόπο μείωσης των ουρών στις εγκαταστάσεις δημόσιας υγείας.

Πιστεύει επίσης ότι η Φινλανδία πρέπει να υιοθετήσει την εθνική βίζα D, που θα επιτρέπει σε εξειδικευμένους μετανάστες να εργάζονται, ενώ ταυτόχρονα θα αποφεύγει μετανάστες που θεωρούνται επιβαρυντικοί στην κοινωνία. Το κόμμα υποστηρίζει επίσης τη μεταρρύθμιση του συστήματος ασύλου, την υποχρέωση ενσωμάτωσης μεταναστών στη φινλανδική κοινωνία και την κατάρτιση σχεδίων απασχόλησης για όλους τους μετανάστες άνω των 18 ετών. Πιστεύει επίσης ότι όλοι οι εισερχόμενοι μετανάστες πρέπει να αποδείξουν ότι θα είναι ενεργά μέλη στη φινλανδική κοινωνία και ότι όσοι παρέχουν ψευδείς πληροφορίες ή έχουν διαπράξει σοβαρά εγκλήματα, όπως η τρομοκρατία, θα πρέπει να απελαθούν.

Το κόμμα δεν υποστηρίζει την ένταξη στο ΝΑΤΟ, αλλά στην περίπτωση ένταξης της Σουηδίας ή στο ενδεχόμενο κρίσης στη Βαλτική Θάλασσα, θα στηρίξει μία ψηφοφορία υπέρ της ένταξης. 

Οι έξι βασικές αρχές του κόμματος είναι:

 Φροντίδα προς όλους.
 Η ελεύθερη αγορά είναι ένας καλός τρόπος ανάπτυξης της κοινωνίας, εάν οι κανόνες της είναι δίκαιοι.
 Η κλιματική αλλαγή είναι πραγματική και οι αποφάσεις πρέπει να λαμβάνονται με περιβαλλοντικά βιώσιμο τρόπο.
 Η επιχειρηματικότητα είναι ο πιο αποτελεσματικός τρόπος για να επιτύγχουμε εγχειρήματα, εάν δοθεί χώρος σε αυτή.
 Εκτίμηση προς το άτομο.
 Ευρωπαϊσμός.

 Εκλογικά αποτελέσματα 

Βουλευτικές Εκλογές
Έτος εκλογών # συνολικών ψήφων % της συνολικής ψήφου # έδρες +/- Σημειώσεις Θέση 2015 - - Δεν Συμμετείχε - 10η, Αντιπολίτευση 2019 69,427 2,25% 1  9η, Αντιπολίτευση 2023 74,995	 2,42%  - 9η, Αντιπολίτευση

Προεδρικές Εκλογές
Έτος ΕκλογώνΥποψήφιος1ος Γύρος2ος ΓύροςΘέση  	  	 2024 Χάρι Χάρκιμο 17,013 0.53 9η, αποκλείστηκε στον πρώτο γύρο

Ευρωεκλογές
Έτος εκλογών # συνολικών ψήφων % της συνολικής ψήφου # έδρες +/- Θέση 2023 74,995	 2,42% 10η

Δημοτικές Εκλογές

Έτος εκλογών # συνολικών ψήφων % της συνολικής ψήφου # έδρες +/- 2017 - - Δεν Συμμετείχε 2021 38,943 1,6% 35

Περιφεριακές Εκλογές

Έτος εκλογών # συνολικών ψήφων % της συνολικής ψήφου # έδρες +/- Σημειώσεις 2022 33.733	 1,8Ν/ΑΝ/Α

 Σημειώσεις 


 Παραπομπές 

Κατηγορία:Φιλελεύθερα κόμματα στη Φινλανδία
Κατηγορία:Σελίδες με πηγές CS1 στα Σουηδικά (sv)
Κατηγορία:Λήμματα που περιέχουν κείμενο στα σουηδικά
Κατηγορία:Λήμματα που περιέχουν κείμενο στα φινλανδικά